EkBass/fiwiki-20250220-pages-articles huggingface dataset:
Sigappu Rojakkal

Sigappu Rojakkal (suomeksi ”Punaiset ruusut”) on vuonna 1978 ensi-iltansa saanut intialainen tamilinkielinen psykologinen trilleri, jonka on kirjoittanut ja ohjannut Bharathiraja. Päärooleja näyttelevät Kamal Haasan ja Sridevi. Se kertoo Dileepistä, joka on traumatisoitunut naisten käytöksestä lapsuudessaan ja kasvaa psykopaatiksi naisvihaajaksi, joka tappaa naisia seksin jälkeen ja hautaa heidät ruusutarhaan. Elokuvan menestyksen jälkeen Bharathiraja itse teki siitä hindinkielisen version nimellä Red Rose (1980). == Näyttelijät == == Soundtrack == == Palkinnot == * Filmfare Awards South ** Paras ohjaus (tamili) – Bharathiraja ** Paras miespääosa (tamili) – Kamal Haasan == Lähteet == == Aiheesta muualla == * Luokka:Vuoden 1978 intialaiset elokuvat Luokka:Intialaiset psykologiset jännityselokuvat Luokka:Intialaiset draamaelokuvat Luokka:Sarjamurhaajaelokuvat Luokka:Tamilinkieliset elokuvat
RMS Laconia (1921)

RMS Laconia oli brittiläinen matkustajahöyrylaiva, jonka Swan Hunter & Wigham Richardson rakensi Cunard Linelle Wallsendin telakalla Newcastle upon Tynessa, ja se laskettiin vesille 9. huhtikuuta 1921. == Tietoa laivasta == === Tekniset tiedot === Alus oli 601 jalkaa (183 m) pitkä ja 74 jalkaa (22 m) leveä ja sen uppouma oli 19 860 tonnia. Aluksen pääkoneina oli kaksi höyryturbiinia, jotka pyörittivät kahta potkuria. === Matkustajatilat === Matkustajapaikkoja laivalla oli: * 1. luokka: 350 * 2. luokka: 350 * 3. luokka: 1 500 == Palvelus == Alus lähti 25. toukokuuta 1921 neitsytmatkalleen Southamptonista New Yorkiin. Alus oli sisaraluksensa RMS Samarian kanssa marraskuussa 1922 maailman ensimmäisellä jatkuvalla maailmanympäriristeilyllä. 1930-luvulla Laconia oli enimmäkseen risteilyaluksena vuoteen 1939 saakka. Toisen maailmansodan alkaessa alus muutettiin aseistetuksi kauppa-alukseksi, missä tehtävässä se toimi vuoteen 1941 asti, jolloin se muutettiin joukkojenkuljetusalukseksi. === Uppoaminen === RMS Laconia upposi 12. syyskuuta 1942 Saksan laivaston sukellusveneen U-156 laukaistua kaksi torpedoa alusta kohti. Alus oli matkalla Suezista Kanadaan kyydissään 366 matkustajaa, 1 809 italialaista sotavankia ja 200 tonnia rahtia. Onnettomuudessa kuoli 133 matkustajaa, 97 miehistön jäsentä, 1 394 sotavankia ja 33 puolalaista vanginvartijaa. == Lähteet == Luokka:Höyrylaivat Luokka:Cunard Line Luokka:Swan Hunterin valmistamat alukset
RRR (elokuva)

RRR on vuonna 2022 ensi-iltansa saanut intialainen telugunkielinen toimintadraamaelokuva. Sen on ohjannut S. S. Rajamouli, joka kirjoitti elokuvan V. Vijayendra Prasadin kanssa. Sen on tuottanut DVV Entertainmentin D. V. V. Danayya. Elokuvan pääosia näyttelevät N. T. Rama Rao Jr., Ram Charan ja Alia Bhatt. Se on fiktiivinen tarina kahdesta intialaisesta vallankumouksellisesta, Alluri Sitarama Rajusta (Charan) ja Komaram Bheemistä (Rama Rao), ja heidän taistelustaan ​​brittihallintoa vastaan. Rajamouli törmäsi tarinoihin Rama Rajun ja Bheemin elämästä ja yhdisti heidän väliset sattumukset kuvitellen, mitä olisi tapahtunut, jos he olisivat tavanneet ja olleet ystäviä. Vuoteen 1920 sijoittuva juoni seuraa heidän elämänsä dokumentoimatonta ajanjaksoa, jolloin molemmat vallankumoukselliset päättivät mennä maan alle ennen kuin he aloittivat taistelun maansa puolesta. Elokuva julkistettiin virallisesti maaliskuussa 2018. Kuvaukset aloitettiin marraskuussa 2018 Hyderabadissa, ja ne jatkuivat elokuuhun 2021 asti COVID-19-pandemian aiheuttamien viivästysten vuoksi. Elokuvaa kuvattiin laajalti Intiassa sekä muutama osa Ukrainassa ja Bulgariassa. Soundtrackin ja taustamusiikin on säveltänyt M. M. Keeravani, kuvannut K. K. Senthil Kumar ja leikannut A. Sreekar Prasad. Sabu Cyril on elokuvan tuotantosuunnittelija, kun taas V. Srinivas Mohan valvoi visuaalisia tehosteita. 5,5 miljardin rupian budjetilla tehdyn RRR:n oli alun perin tarkoitus saada ensi-iltansa teattereissa 30. heinäkuuta 2020, mutta sitä lykättiin useita kertoja tuotantoviivästysten ja pandemian seurauksena. Elokuva sai ensi-iltansa 25. maaliskuuta 2022 ja se sai kriitikoilta myönteisiä arvioita roolisuorituksista ja käsikirjoituksesta. RRR rikkoi ensimmäisenä päivänä 2,4 miljardin rupian maailmanlaajuisen ennätyksen intialaisen elokuvan korkeimmasta avauspäivän tuotosta. Elokuva tuotti maailmanlaajuisesti yli 11,15 miljardia rupiaa, mikä teki siitä toiseksi eniten tuottaneen elokuvan Intiassa ja kolmanneksi eniten tuottaneen intialaisen elokuvan, kunnes sen ohitti K.G.F: Chapter 2 (2022). RRR voitti parhaan laulun Golden Globe -palkinnon ja parhaan laulun Oscar- palkinnon kappaleella ”Naatu Naatu”. == Näyttelijät == == Soundtrack == == Arviot == *Bollywood Hungama: *Deccan Herald: *Elitisti: *Firstpost: *India Today: *Pinkvilla: *The Indian Express: *The Times of India: *The Week: *NDTV: *Rediff: == Lähteet == == Aiheesta muualla == * * Luokka:Vuoden 2022 intialaiset elokuvat Luokka:Intialaiset toimintaelokuvat Luokka:Intialaiset draamaelokuvat Luokka:Intialaiset historialliset elokuvat Luokka:Eeppiset elokuvat Luokka:Telugunkieliset elokuvat Luokka:S. S. Rajamoulin ohjaamat elokuvat Luokka:Parhaan laulun Oscar-palkinnon saaneet elokuvat Luokka:Elokuvat ystävyydestä
Deg Xinag

Deg Xinag (tai deg hit'an) on pohjoisiin athabasca-kieliin kuuluva kieli, jota puhutaan Alaskassa. Kieli on erittäin uhanalainen. Vuonna 2007 kielellä oli 14 puhujaa. Deg Xinagilla lasketaan olevan kaksi päämurretta. Sen lähimmät sukulaiskielet ovat holikachuk ja koyukon. Kieltä kirjoitetaan latinalaisin aakkosin. Vuonna 2014 Alaska tunnusti kielen yhdeksi osavaltion virallisista kielistä. == Lähteet == Luokka:Athabasca-kielet Luokka:Alaskan kielet
Kusundan kieli

Kusunda (myös mihaq) on äärimmäisen uhanalainen isolaattikieli, jota puhutaan Nepalin keskiosissa. Vuonna 2012 kielellä oli vain yksi sujuvasti kieltä osaava puhuja, Gyani Maiya Sen. Kielellä ei ole kirjallista muotoa. == Fonologia == === Vokaalit === Etinen Keskinen Takainen Suppea i u Puolisuppea e o Keskivokaali ə Avoin a Kielessä esiintyy vokaaliharmoniaa siten, että [e, a, o] ja [i, ə, u] Lähde: === Konsonantit === Labiaali Alveolaari Palataali Velaari Uvulaari Glottaali Nasaali m n (ɲ) ŋ ɴ Klusiili Norm. b d g ɢ ʔ Asp. bʰ dʰ gʰ qʰ Affrikaatta Norm. dz (tʃ) Asp. dzʰ Frikatiivi s (χ) Lateraali l Tremulantti r Puolivokaali w j Lähde: == Lähteet == Luokka:Isolaattikielet Luokka:Nepalin kielet
Levada

Levada tarkoittaa esimerkiksi seuraavia * Levadat, kanavia Madeiralla * Levada-keskus, venäläinen mielipidetiedusteluorganisaatio ==Sukunimi== * Juri Levada (1930–2006), venäläinen sosiologi ja politiikantutkija * Oleksandr Levada (1909–1955), ukrainalainen kirjailija, näytelmäkirjailija ja käsikirjoittaja * William Joseph Levada (1936–2019), yhdysvaltalainen roomalaiskatolinen kardinaali Luokka:Luettelot henkilöistä sukunimen mukaan
Lentieranjärvi

Lentieranjärvi () on Vuoksen vesistöön kuuluva järvi Karjalan tasavallan Mujejärven piirin Lentieran kunnassa Venäjällä. Sen pinta-ala on 9,9 neliökilometriä, valuma-alueen laajuus 4 680 neliökilometriä, keskisyvyys 2,6 metriä ja suurin syvyys 8,0 metriä. Lentieranjärveen virtaavat Aitajoki, Pieni-Aitajoki, Lieksanjoki, Voidoma ja kolme puroa. Se laskee Lieksanjoen kautta Kuikkaselkään. Järven kalalajeja ovat taimen, siika, muikku, harjus, hauki, särki, salakka, säyne, seipi, made, ahven, kiiski ja kivisimppu. Järven pohjoisrannalla sijaitsee Lentieran taajama. ==Lähteet== Luokka:Karjalan tasavallan järvet Luokka:Mujejärven piiri Luokka:Pielisen reitin valuma-alue
Elin Jones

Elin Jones (s. 1. syyskuuta 1966) on walesilainen Plaid Cymru -puoluetta edustava poliitikko, joka on toiminut Walesin parlamentin jäsenenä vuodesta 1999 ja sen puhemiehenä vuodesta 2016 lähtien. Jones syntyi Lampeterissa. Hän suoritti taloustieteen kandidaatintutkinnon Cardiffin yliopistossa ja maaseututaloustieteen maisterintutkinnon Aberystwythin yliopistossa. Hän on työskennellyt Walesin maaseudun kehityslautakunnan talouskehitysvastaavana sekä ohjaajana Radio Ceredigionissa ja Wes Glei -televisiotuotantoyhtiössä. Jones toimi Aberystwythin kunnanvaltuustossa vuosina 1992–1999 ja sen pormestarina kaudella 1997–1998. Vuosina 2000–2002 hän oli Plaid Cymrun puoluehallituksen puheenjohtaja. Jones valittiin Walesin parlamenttiin ensimmäisissä, vuoden 1999 vaaleissa Ceredigionin vaalipiiristä. Hän toimi Plaid Cymrun varjohallituksessa kunnes vuonna 2007 työväenpuolueen ja Plaid Cymrun hallituskoalition myötä hänet nimitettiin maatalousministeriksi, jossa virassa hän toimi vuoteen 2011 asti. Vuonna 2012 hän oli ehdolla Plaid Cymrun puheenjohtajaksi. Hän sai vaalin ensimmäisellä kierroksella 1 884 ääntä ja toisella kierroksella 2 494 ääntä; puheenjohtajaksi valittiin toisella kierroksella 3 326 äänellä Leanne Wood. Vuonna 2016 Jones valittiin Walesin parlamentin puhemieheksi. Hän sai puhemiesvaalissa 34 ääntä Dafydd Elis- Thomasin 25:tä vastaan. == Lähteet == Luokka:Vuonna 1966 syntyneet Luokka:Elävät henkilöt Luokka:Walesilaiset poliitikot
Kuikkaselkä

Kuikkaselkä () on Vuoksen vesistöön kuuluva järvi Karjalan tasavallan Mujejärven piirin Lentieran kunnassa Venäjällä. Sen pinta-ala on 11,8 neliökilometriä, valuma-alueen laajuus 4 740 neliökilometriä, keskisyvyys 3,3 metriä ja suurin syvyys 4,4 metriä. Kuikkaselän kautta virtaa Lieksanjoki. Järven kalalajeja ovat taimen, siika, muikku, harjus, hauki, särki, salakka, lahna, säyne, seipi, made, ahven, kiiski ja kivisimppu. ==Lähteet== Luokka:Karjalan tasavallan järvet Luokka:Mujejärven piiri Luokka:Pielisen reitin valuma-alue
Luovutjärvi

Luovutjärvi () on Vuoksen vesistöön kuuluva järvi Karjalan tasavallan Mujejärven piirin Lentieran kunnassa Venäjällä. Sen pinta-ala on 11,8 neliökilometriä, valuma-alueen laajuus 38,0 neliökilometriä, keskisyvyys 4,8 metriä ja suurin syvyys 16,0 metriä. Luovutjärveen virtaa kolme puroa. Se on kapeikoiden kautta yhteydessä Mustajärveen ja Suulajärveen. Järven kalalajeja ovat taimen, siika, muikku, harjus, hauki, särki, salakka, säyne, seipi, made, ahven, kiiski ja kivisimppu. ==Lähteet== Luokka:Karjalan tasavallan järvet Luokka:Mujejärven piiri Luokka:Pielisen reitin valuma-alue
Yrjö Förbom

Yrjö Lambert Förbom (8. helmikuuta 1899 Perniö – 24. heinäkuuta 1976 Turku) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen. Liikennöintialalle Förbom ryhtyi 1920-luvulla, linja-autonkuljettajana. Hän perusti oman linja-autoyrityksen vuonna 1928 ja alkoi liikennöidä yhdellä autolla Turku–Naantali-linjalla. Vuosien varrella sekä yrityksen autojen että sen hoitamien reittien ja tilausajojen määrä kasvoi merkittävästi. 1960-luvun lopulla Förbomilla oli yrityksessään jo kolmisenkymmentä linja-autoa. Alan yrittäjien parissa yhteistyöstään tunnettu Förbom osallistui muun muassa autohallitoimintaan sekä moottorihotelli- ja autoravintolayrityksiin. Hänellä oli myös merkittäviä liikenne- ja kuljetusalan luottamustehtäviä, kuten Linja-autoliiton johtokunnan jäsenyys. Kilpa-autoilua harrastanut Förbom osallistui kolme kertaa Monte Carlon ralliin 1950-luvun alussa ja oli jäärata-ajojen uranuurtajia Suomessa. Liikenneneuvoksen arvonimen hän sai vuonna 1966. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset ralliautoilijat Luokka:Vuonna 1899 syntyneet Luokka:Vuonna 1976 kuolleet
Förbom

Förbom on sukunimi, joka on muun muassa seuraavilla suomalaisilla henkilöillä: * Jussi Förbom (s. 1972), toimittaja ja kirjailija * Yrjö Förbom (1899–1976), yrittäjä ja yritysjohtaja, liikenneneuvos
Nina Božko

Nina Hryhorivna (Grigorivna) Božko (; s. 6. elokuuta 1928 Kiova) on ukrainalainen taidemaalari, graafikko ja julistetaiteilija. Hän on yhdistänyt taiteessaan ukrainalaiseen realismiin eurooppalaisia vaikutteita. ==Nuoruus== Božkon vanhemmat olivat kirjapainotyöntekijä Hryhori Hryhoronytš (Grigori Grigoronitš) ja tämän vaimo Hanna. Božko valmistui Kiovan taidekoulusta vuonna 1949 ja Kiovan valtion taideinstituutista vuonna 1956. == Graafikko ja taidemaalari == Božko aloitti julistetaiteilijana. Hänen kansallisrunoilija Taras Ševtšenkosta 1940-luvulla tekemästään julisteesta tuli heti klassikko ja se levisi laajalle. Hän teki litografiaa, linoleikkausta, etsauksia, akvatintaa, kuivaneulaa ja monotypiaa. Hän työskenteli myös kustantamoissa kirjankuvittajana. Hän kuvitti lastenkirjoja värillisillä linoleikkauksilla ja julkaisi linoleikkausalbumeja mm. litografiasarjan "Naisten kohtalo”. 1960-luvulta lähtien Božko alkoi grafiikan ohella maalata. Hänen tuotantoonsa kuuluu öljymaalauksia, akvarelleja ja guassimaalauksia. Hänen kuvasi maalauksissaan merkittäviä historiallisia tapahtumia ja oli tuottelias muotokuvamaalari. Hän maalasi muotokuvia kultturin ja taiteen merkkihenkilöistä, toisen maailmansodan veteraaneista, tavallisista ihmisistä kuten talonpojista, kaivostyöläisistä, metron rakentajista, Arsenal-tehtaan työntekijöistä. Hänen Kiovan perustajia kuvaava muotokuvasarjansa valmistui vuonna 1972. 1970-kuvulla Božko matkusti laajalti, mikä rautaesiripun aikana oli harvinaista. Hän teki luonnoksia muun muassa Pariisissa ja omaksui taiteeseensa eurooppalaisia vaikutteita pysyen silti ukrainalaisen realistisen koulukunnan edustajana. 1980-luvun lopulla Nina Božkon maalausten pääaiheeksi tuli luonto. Hän on maalannut puutarhoissa ja pelloilla kasvavia kukkia ja maisemia Uzbekistanista, Krimiltä ja Solovkista. 1990-luvulla maalattu sarja Isäni maa käsittää teoksia Karpaateilta, Kiovasta ja Koillis-Ukrainasta. Božkon teoksia on taidemuseoissa ja yksityisissä kokoelmissa Ukrainassa ja ulkomailla ja hän on osallistunut lukuisiin näyttelyihin Kiovassa, muualla Ukrainaissa ja ulkomailla. Božko oli naimisissa taiteilija Ivan Tihijn kanssa, ja taiteilija Oleksandr Tihij oli hänen poikansa. == Lähteet == Luokka:Ukrainalaiset taidemaalarit Luokka:Ukrainalaiset graafikot Luokka:Vuonna 1928 syntyneet Luokka:Elävät henkilöt
Uuno Hakola

Uuno Harald Hakola, vuoteen 1936 Skog (6. kesäkuuta 1909 Lestijärvi – 1. elokuuta 2002) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen. Hakolan vanhemmat olivat maanviljelijä, leipuri Erik Edvard Skog ja Vera Maria Östermark ja puoliso vuodesta 1937 opettaja Saima Siviä Viikari. Hakola kävi kansakoulun ja kaksi vuotta maamieskoulua. Henkilöautoliikenteen hän aloitti vuonna 1926 ja hankki ensimmäisen oman autonsa liikennöintikäyttöön vuonna 1929. Linja- autoliikennöitsijänä Hakola toimi vuodesta 1936, yhdessä serkkunsa Urho Lintisen kanssa. Talvisotaan ja jatkosotaan osallistunut Hakola aloitti vuonna 1945 kokonaan oman yrityksen, hankkien sille sekä linja-autokalustoa että liikennöintireittejä. Yritys harjoitti myös tilausajoja kotimaassa ja ulkomailla ja Hakola olikin perustamassa jo 1950-luvulla Suomen ensimmäisiä bussimatkailuun erkoistuneita matkatoimistoja. Hakolan yrityksestä kasvoi suurimpia Keski-Pohjanmaalla. Liikenneneuvoksen arvonimen vuonna 1969 saaneella Hakolalla oli myös useita luottamustehtäviä. Yrityksensä toimitusjohtajan tehtävästä hän siirtyi hallituksen puheenjohtajaksi vuonna 1975. Hakola lahjoitti puolisoineen 1977–1978 alkupääoman Suomen Kulttuurirahastolle nimikkorahastoa varten.Suomen Kulttuurirahasto: Saima ja Uuno Hakolan rahasto. Liikkumaan on ihminen luotu. Viitattu 30.5.2022. ==Lähteet== ==Aiheesta muualla== * Patriootin pitkällä tiellä, 2001, Aaro Marjakangas Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset lahjoittajat Luokka:Vuonna 1909 syntyneet Luokka:Vuonna 2002 kuolleet
Samariumoksidi

Samariumoksidi (Sm2O3) on samarium- ja oksidi-ionien muodostama epäorgaaninen ioniyhdiste. Yhdistettä käytetään erikoislasien valmistukseen, ydintekniikassa, katalyyttinä ja muiden samariumyhdisteiden valmistukseen. == Ominaisuudet, valmistus ja käyttö == Huoneenlämpötilassa samariumoksidi on vaaleankeltaista kiteistä ainetta. Sen tavanomaisimman kiderakenteen alkeiskoppi on monokliininen, mutta siitä tunnetaan myös trigonaaliset ja kuutiolliset kidemuodot. Yhdiste ei liukene veteen, mutta liukenee happoliuoksiin. Aine voidaan pelkistää samariumiksi kuumentamalla vedyn kanssa. Samariumoksidi absorboi neutroneita. Samariumoksidia voidaan valmistaa kuumentamalla samariumia ilmavirrassa 150 °C:n lämpötilaan. Yhdistettä muodostuu myös kuumennettaessa eräitä samariumyhdisteitä, kuten samariumhydroksidia, -karbonaattia, -nitraattia tai -oksalaattia. : 4 Sm + 3 O2 → 2 Sm2O3 : Sm2(CO3)3 → Sm2O3 \+ 3 CO2 Samariumoksidia käytetään voimakkaasti infrapunasäteilyä absorboivissa erikoislaseissa, ydintekniikassa kontrollisauvoissa neutronien absorbointiin, samariumyhdisteiden valmistuksen lähtöaineena ja orgaanisen kemian synteeseissä katalyyttinä hapetettaessa alkoholeja aldehydeiksi tai ketoneiksi. ==Lähteet== Luokka:Oksidit Luokka:Samariumyhdisteet
Tove Riska

Tove Merete Riska (os. Nordman, 1923−1995) oli suomalainen rakennus- ja taidehistorioitsija ja filosofian tohtori. Riska työskenteli vuosina 1954-1988 Suomen muinaismuistoyhdistyksen ja Museoviraston julkaiseman Suomen kirkot -kirjasarjan päätoimittajana. Hän oli myös tutkijana Museoviraston rakennushistorian osastolla 1974-1988. Vuonna 1987 Riska sai elämäntyöstään Suomen Taideyhdistyksen kirjallisuuspalkinnon. Riskan isä oli valtioarkeologi Carl Axel Nordman. Hänen puolisonsa oli professori Olof Riska. Heidän poikansa on fyysikko Dan-Olof Riska. == Teoksia == * * * * * * * * * * * * * * * * * * == Lähteet == Luokka:Suomalaiset taidehistorioitsijat Luokka:Vuonna 1923 syntyneet Luokka:Vuonna 1995 kuolleet
Hedwig Andechslainen

Hedwig Andechslainen (1174 Andechs, Baijeri – 15. lokakuuta 1243 Trzebnica, Sleesia) oli Sleesian ja Puolan herttuan Henrik I:n puoliso ja katolisen kirkon pyhimys. Hedwig oli myös pyhän Elisabet Unkarilaisen täti. Hedwig meni naimisiin herttua Henrik I:n 12-vuotiaana kanssa ja synnytti tälle seitsemän lasta. Hedwig eli pidempään kuin kuusi lastaan. Hän piti huolta sairaista henkilökohtaisesti ja perustamalla sairaaloita, ja eli köyhää ja nöyrää elämää merkittävästä asemastaan huolimatta. Miehensä kuoltua hän antoi omaisuutensa pois ja astui luostariin Trebnitzissä, missä hänen tyttärensä oli abbedissana. Hedwig kuoli luostarissa. Paavi Klemens IV kanonisoi Hedwigin pyhimykseksi 26. maaliskuuta 1267. Hän on morsianten, lasten kuolemisen, leskien ja vaikeiden avioliittojen suojeluspyhimys, suojeluspyhimys kateutta vastaan sekä Görlitzin hiippakunnan, Baijerin, Berliinin, Brandenburgin, Sleesian, Krakovan, Trzebnican ja Wroclawin suojeluspyhimys. Hänen muistopäiväänsä vietetään 16. lokakuuta. Hedwigiä on muistettu roomalaiskatolisessa messussa seuraavanlaisella latinankielisellä kollehtarukouksella: == Lähteet == Luokka:Pyhimykset Luokka:Herttuattaret Luokka:Sleesian historia Luokka:Vuonna 1174 syntyneet Luokka:1240-luvulla kuolleet
Jehor Movtšan

Jehor Movtšan (1. toukokuuta 1898 Velyka Pysarivka, Bohoduh’ivin piiri, Harkovan kuvernementti, Venäjän keisarikunta – 22. maaliskuuta 1968 Kiova, Ukrainan SNT, Neuvostoliitto) oli kiertelevä ukrainalainen laulaja eli kobzar. Hän sokeutui varhaislapsuudessa ja jäi viisivuotiaana orvoksi. Movtšan opiskeli kobzar Stepan Pasjuhan oppilaana ja aloitti 1913 itsenäisenä esiintyjänä. Ennen vallankumousta hän esitti dumoja ja historiallisia lauluja sekä lauluja Taras Ševtšenkon runoihin. Neuvostoaikana hän sävelsi näennäisfolkloristisia dumoja ja lauluja ajan johtajien ja neuvostojuhlapäivien kunniaksi ja esiintyi myös radiossa ja televisiossa. ==Lähteet== Luokka:Ukrainalaiset muusikot Luokka:Vuonna 1898 syntyneet Luokka:Vuonna 1968 kuolleet
Frontier (supertietokone)

Frontier on Oak Ridge National Laboratoryn supertietokone, joka nousi TOP500-listan ensimmäiseksi toukokuussa 2022. Tietokone on ensimmäisen eksaflopsin suorituskykyyn yltävä supertietokone. Aiemmin nopein oli Fugaku. Tietokoneen rakentamisesta ilmoitettiin vuonna 2019. Tietokoneen laitteiston hinnaksi arvioitiin 500 miljoonaa dollaria ja 100 miljoonaa dollaria tutkimukseen ja kehitystyöhön. Tietokone perustuu Hewlett Packard Enterprisen omistaman Crayn ratkaisuun. Tietokone käyttää AMD EPYC -prosessoreita ja siinä on suoritinydintä. Tietokoneessa on , joissa on Epyc-prosessori ja neljä AMD Instinct MI250X grafiikkaprosessoria ( järjestelmässä). Järjestelmässä on 9,2 petatavua muistia jaettuna HBM- ja DDR4-muistien välillä. Tietokone käyttää Crayn Slingshot-kytkentäverkkoa. Järjestelmässä on 37 petatavua paikallista tallennustilaa ja 716 petatavua keskuksen tallennustilaa. Tietokoneen tehokkuussuhde on 52,23 gigaflopsia wattia kohden ja se on toiseksi paras tulos Green 500 -listalla (ensimmäinen on saman tietokoneen pienempi versio). == Lähteet == == Aiheesta muualla == * Oak Ridgen sivut Luokka:Supertietokoneet Luokka:Vuoden 2022 tietokoneet
Umpeen kasvoivat polut

Umpeen kasvoivat polut on suomalaisen Jupu Group -rockyhtyeen albumi vuodelta 2022. Albumia varten säveltäjä Juhani Poutanen kokosi uuden nuorista muusikoista koostuvan kokoonpanon. Yhtyeen 1970-luvun kokoonpanon julkaisemaan Ahmoo-levyyn verrattuna albumin musiikillinen painotus on siirtynyt enemmän jazzista rockiin. Aiemmasta levystä poiketen albumi sisältää sekä instrumentaaleja että lauluja, jotka on sävelletty Helena Anhavan, Ōtomo no Yakamochin, Helvi Juvosen ja Meerika Ahlqvistin runoihin. Levyn sävellyksistä vanhin on Enkeli, jonka Jukka Hauru & Superkings -yhtye esitti Yleisradion Pop-Liisa-ohjelmassa jo vuonna 1973. Albumin julkaisijana toimi Svart Records, joka oli aikaisemmin uudelleen julkaissut Ahmoo-studioalbumin ja Jazz-Liisa 5 -live-taltioinnin. == Kappaleet == Kaikki sävellykset Juhani Poutanen. Kaikki sovitukset Jupu Group. === A-puoli === # # # # === B-puoli === # * # # # == Kokoonpano == * Meerika Ahlqvist – laulu, viulu * Lotta Ahlbeck – sähköviulu, taustalaulu, tinapilli kappaleessa Kääntäisikö hän selkänsä * Heikki Saarenkunnas – basso * Otto Porkkala – kitara * Mikko Patama – koskettimet * Oskari Niemi – rummut === Tuotanto === * Juhani Poutanen – taiteellinen tuotanto * Joonas Saikkonen – äänitys, miksaus * Jarno Alho – masterointi == Arvostelut == * Imperiumi.net: 9½/10 * Soundi: * Noise.fi: 4/5 == Lähteet == == Aiheesta muualla == * Umpeen kasvoivat polut discogs.com -sivustolla Luokka:Vuoden 2022 albumit
Lopapeysa

Lopapeysa on islantilainen perinnevillapaita. Paidassa on tyypillisesti kaarroke, jossa on vähintään kaksivärinen kuviointi.Helgadottir, G. (2011): Nation in a sheep’s coat: The Icelandic sweater. FormAkademisk, 4(2). Islannin itsenäistyessä lopapeysasta muodostui kansallinen symboli. == Nimitys == Paidan nimi tulee islannin kielen sanoista lopi (tietynlainen islanninlampaan villasta tehty lanka) ja peysa (villapaita), ja lopapeysa tarkoittaa kirjaimellisesti siis lopista tehtyä villapaitaa. == Historiaa == Lopapeysa- villapaidan muodostumiseen vaikuttivat islantilaiset materiaalit sekä osaltaan vanhat islantilaiset kuvioinnit ja osaltaan myös ulkomaiset perinnepaidat. Sille ei voida nimetä tiettyä keksijää, vaan se syntyi kollektiivisena islantilaisena tuotoksena 1900-luvun puolivälissä. Islannin itsenäistyttyä Tanskasta vuonna 1944 paidasta muodostui maan kansallinen symboli. Vuoden 2008 finanssikriisi aiheutti sen suosion uuden nousun, kun ihmisten kiinnostus perinteitä kohtaan kasvoi. Islanninlampaanvillaa voidaan pitää lopapeysan autenttisena materiaalina, mutta 2000-luvulla lopapeysaa on sovitettu myös vähemmän perinteisiin materiaaleihin ja tuotteisiin, kuten t-paitoihin, mekkoihin ja käsilaukkuihin. == Lähteet == Luokka:Islantilainen kulttuuri Luokka:Paidat
Harry’s House

Harry’s House on laulaja-lauluntekijä Harry Stylesin kolmas sooloalbumi, joka julkaistiin 20. toukokuuta 2022. Albumi palkittiin Vuoden albumin Grammy- palkinnolla vuonna 2023. == Kappaleet == # # # # # # # # # # # # # == Arvostelut == * The Guardian: Harry Styles: Harry’s House review – shimmering, in-the-mood melodies Viitattu 30.5.2022. * NME: Harry Styles – ‘Harry’s House’ review: grounded star finds home is where the heart is Viitattu 30.5.2022. * Rolling Stone: Harry Styles’ ‘Harry’s House’ is a Smooth, Sensitive Step Forward For One of Pop’s Most Likable Stars Viitattu 30.5.2022. * Soundi: Levyarvio: Poptuotteesta taiteilijaksi – Harry Stylesin kolmas sooloalbumi on lohdullinen muttei hänen parhaansa Viitattu 12.7.2022. == Lähteet == Luokka:Vuoden 2022 albumit Luokka:Brittiläiset popalbumit Luokka:Grammy- palkitut albumit
Einari Kropsu

Johan Einari Kropsu (19. maaliskuuta 1930 Haukipudas – 24. helmikuuta 2017 Jyväskylä) oli suomalainen kuoronjohtaja, kapellimestari, säveltäjä, musiikkipedagogi ja musiikkineuvos.Musiikkineuvos johti lukuisia kuoroja ja oopperoita Oulun kaupunki Kropsu aloitti vuonna 1946 opintonsa Helsingin kirkkomusiikkiopistossa ja valmistui vuonna 1949 kanttori-urkuriksi. Hän työskenteli aluksi seurakunnassa Nilsiällä. 19. maaliskuuta 1950 Kropsu piti debyyttikonserttinsa, jonka aikana häntä kuultiin niin laulajana ja urkurina kuin kuoronjohtajanakin. Hän myös opetti Kemin työväenopistossa, kunnes siirtyi vuonna 1958 Sibelius-Akatemiaan suorittamaan Jussi Jalaksen johdolla kapellimestariopintoja. Näiden opintojensa aikana Kropsu toimi opettajansa Jalaksen kanssa kuoronjohtajana Suomen kansallisoopperassa. Hän sai kapellimestarin tutkinnon valmiiksi ja musiikinjohtajan arvonimen vuonna 1960.Einari Kropsu Mieskuoro Sirkat Vuosina 1960–1990 Kropsu työskenteli kapellimestarin, vararehtorin ja säveltapailun yliopettajan tehtävissä Keski- Suomen konservatoriossa. Samanaikaisesti hän johti monia kuoroja, joista pitkäaikaisimmin – vuosina 1961–1986Otavan Musiikkitieto A–Ö, uudistetun laitoksen 1. painos (1997), toim. Keijo Virtamo – Mieskuoro Sirkkoja. Tähän ajanjaksoon mahtui yksitoista kansainvälistä konserttimatkaa, kuten vuonna 1983 tehty matka, jotka teki Mieskuoro Sirkoista ensimmäisen Kiinan kansantasavallassa esiintyneen länsimaisen mieskuoron. Kropsu ja Mieskuoro Sirkat tekivät yhteistyötä muun muassa Jyväskylän kaupunginorkesterin, Jyväskylän Naislaulajien ja Naiskuoro Vappujen kanssa. Vuosina 1978–1988 Kropsu oli myös Jyväskylän Naislaulajien johtajana. Kropsu toi kuorojen ohjelmistoihin suurimuotoisia teoksia, joihin kuuluivat Luigi Cherubinin Requiem ja Antonín Dvořákin Stabat Mater. Jyväskylässä Kropsu myös käynnisti konservatoriossa oopperatyön; hän johti yli kymmenen oopperan kokonaisesitykset Jyväskylässä ja istui Jyväskylän oopperayhdistyksen hallituksen jäsenenä. Hän oli yksi Jyväskylän Oopperan perustajajäsenistä. Kropsu opetti musiikkia myös Jyväskylän yliopiston opettajankoulutuslaitoksessa ja oli Jyväskylän kaupunginteatterin kapellimestarin tehtävissä. Hän teki laajan sävellystuotannon. Kropsu sai useita kunnianosoituksia Sulasolilta ja eri kuoroilta. Musiikkineuvoksen arvonimen hän sai vuonna 1980. Kropsulla oli vaimo ja kaksi poikaa, joista Kari Kropsusta tuli myös kapellimestari. == Lähteet == Luokka:Suomalaiset kuoronjohtajat Luokka:Suomalaiset kapellimestarit Luokka:Suomalaiset musiikkipedagogit Luokka:Suomalaiset säveltäjät Luokka:Vuonna 1930 syntyneet Luokka:Vuonna 2017 kuolleet
Stepan Pasjuha

Stepan Pasjuha, , (11. joulukuuta 1862 Velyka Pysarivka, Bohoduh’ivin piiri, Harkovan kuvernementti – 1933 Velyka Pysarivka) oli ukrainalainen kiertävä laulaja eli kobzar. Hän esitti dumoja esimerkiksi leskestä ja hänen pojistaan, vangittujen valituksesta ja kolmen veljeksen paosta Azovista. Hän piti 1911–1912 konsertteja eri puolilla Ukrainaa. Musiikkitieteilijä, folkloristi Filaret Kolessa kirjoitti talteen hänen ohjelmistonsa. Pasjuhan oppilaita olivat Ivan Kutšerenko-Kutšuhura ja Jehor Movtšan. ==Lähteet== Luokka:Ukrainalaiset muusikot Luokka:Vuonna 1862 syntyneet Luokka:Vuonna 1933 kuolleet
Emil Halonen (liikenneneuvos)

Emil Halonen (19. toukokuuta 1898 Leppävirta – 17. joulukuuta 1971 Varkaus) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen. Halosen vanhemmat olivat pientilalliset Aatu ja Maria Halonen ja puoliso Elsa Maria Savolainen. Halonen kävi kansakoulun ja teki erilaisia maatalous- ja muita töitä. Käytyään autokoulun vuonna 1923 hän pääsi kuorma-auton kuljettajaksi, mutta hankki sitten myös oman henkilöauton taksipalvelua varten. Säännöllisen linja-autoliikenteen hän aloitti 1920-luvun lopulla ja laajensi kalustoaan heti seuraavan vuosikymmenen alussa. Halonen osti sekä autoja että reittejä kilpailijoilta. Vuonna 1939 yritystoiminta siirrettiin pääosin vasta perustetulle Kuopion Liikenne -yhtiölle. Sota-ajan jälkeisinä vuosikymmeninä yhtiö laajensi edelleen toimintaansa yritysostoin ja tytäryrityksiä perustamalla. Halonen toimi esimerkiksi myös perustamansa autokoritehtaan johtajana vuoteen 1964 asti. Liikenneneuvoksen arvonimen vuonna 1964 saaneen Halosen kuollessa vuonna 1971 Kuopion Liikenne oli Suomen kolmanneksi suurin linja-autoyhtiö. Yritys myytiin Koiviston Autolle vuonna 1980.Kuolleita. Helsingin Sanomat, 20.12.1971, s. 9. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1898 syntyneet Luokka:Vuonna 1971 kuolleet
Gjakovan piiri

Gjakovan piiri on yksi Kosovon seitsemästä piiristä. Piiri sijaitsee maan itäosassa. Alueella asuu 200 244 asukasta, ja alueen väkiluku on pienessä kasvussa. Väestöstä selkeästi suurin osa on albaaneja. Piirin suurin kaupunki on Gjakova. == Lähteet == Luokka:Kosovon maantiede
Samsung Galaxy S22

Samsung Galaxy S22 on Samsungin 9. helmikuuta 2022 julkistama ja 25. helmikuuta julkaisema älypuhelin. Sen kanssa julkaistiin suuremmat Samsung Galaxy S22+- ja Samsung Galaxy S22 Ultra -versiot. Samsung Galaxy S22:ssa on kahdeksanydinprosessori ja 6,1 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kahdeksan gigatavua. Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran 12 megapikseliä ja telekameran 10 megapikseliä. Telekamerassa on kolminkertainen optinen zoom. Etukameran tarkkuus on 10 megapikseliä. Puhelimessa on näytönalainen sormenjälkitunnistin ja 3 700 milliampeeritunnin akku, joka tukee 25 latausta ja 15 watin langatonta latausta. Puhelin on pölyn- ja vedenkestävä, ja sen IP- luokitus on 68. Käyttöjärjestelmänä on Android 12 ja käyttöliittymänä One UI 4.1. Puhelimelle on luvattu neljä vuotta Android-järjestelmäpäivityksiä ja viisi vuotta tietoturvapäivityksiä. == Lähteet == == Aiheesta muualla == *Samsung Galaxy S22 Samsungin sivuilla Galaxy S22 Luokka:Vuoden 2022 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Fromis 9

Fromis 9 (, tyyliteltynä fromis_9) on eteläkorealainen tyttöbändi, joka debytoi 24. tammikuuta 2018 Stone Music Entertainment -levymerkillä. Yhtyeen nimi lyhennös sanoista "From Idol School" viitaten yhtyeen muodostamiseen Idol School -televiso-ohjelman kautta, sekä yhtyeen yhdeksään jäseneen. Syyskuussa 2018 yhtye siirtyi Off the Record -levymerkille ja Pledis Entertainmentille elokuussa 2021. == Jäsenet == Yhtyeen jäsenet ovat: * Saerom (Lee Sae-rom) * Hayoung (Song Ha-young) * Gyuri (Jang Gyu-ri) * Jiwon (Park Ji-won) * Jisun (Roh Ji-sun) * Seoyeon (Lee Seo-yeon) * Chaeyoung (Lee Chae-young) * Nagyung (Lee Na-gyung) * Jiheon (Baek Ji-heon) == Diskografia == === EP-levyt === * * * * * === Single-albumit === * * * * == Lähteet == == Aiheesta muualla == * Luokka:Eteläkorealaiset tyttöbändit
Gjilanin piiri

Gijlanin piiri on yksi Kosovon seitsemästä piiristä. Piiri on läntisessä osassa Kosovoa. Piirin pääkaupunki ja suurin kaupunki on Gjilan. Piirissä asuu 161 144 asukasta, ja väestö on 1,2 prosentin vuosittaisessa laskussa. Pinta- ala on 1 220 neliökilometriä. == Kunnat == * Gijlan * Vitia * Kamenica * Ranillug * Klokot * Partesh == Lähteet == Luokka:Kosovon maantiede
Mitrovican piiri

Mitrovican piiri on yksi Kosovon piireistä. Piiri sijaitsee maan pohjoisosissa. Piirissä asuu 224 121 asukasta, ja väestö on 0,4 prosentin vuosittaisessa laskussa. Piirin pinta-ala on 2 052 neliökilometriä. Piirin hallinnollinen keskus ja suurin kaupunki on samanniminen kuin piiri, Mitrovica. == Kunnat == * Mitrovica, pääkaupunki ja suurin kaupunki * Vushtrri * Skenderaj * Leposaviq * Zveçan * Zubin Potok == Lähteet == Luokka:Kosovon maantiede
Pejan piiri

Pejan piiri on yksi Kosovon piireistä maan itäosassa. Piirissä asuu 180 271 asukasta, ja väkiluku kasvaa 0,35 % vuosittain. Piirin pinta-ala on 1 364 neliökilometriä. Suurin kaupunki ja hallinnollinen keskus on Peja. == Kunnat == * Peja * Istok * Klina == Lähteet == Luokka:Kosovon maantiede
Pristinan piiri

Pristinan piiri on yksi Kosovon seitsemästä piiristä. Piiri sijaitsee maan pohjois- ja keskiosissa. Piirin suurin kaupunki ja hallinnollinen keskus on koko maan pääkaupunki eli Pristina. Piiri on maan suurin 497 431 asukkaallaan. Vaikka maan pääkaupunki sijaitsee piirin alueella, silti yli puolet piirin asukkaista asuu maaseudulla. Suurin osa piirin asukkaista on albaaneja. == Lähteet == Luokka:Kosovon maantiede
Prizrenin piiri

Prizrenin piiri on yksi Kosovon piireistä maan eteläosassa. Piirissä asuu 349 858 asukasta viiden kunnan ja 1 739 neliökilometrin alueella. Suurin ikäryhmä piirissä on 10-19-vuotiaat. == Lähteet == Luokka:Kosovon maantiede
Pr2

Pr2 oli Valtionrautateiden käytössä ollut höyryveturi. Veturisarja tilattiin alun perin Viron valtionrautateille, mutta vetureita ei voitu toimittaa Viron joutuessa Neuvostoliiton miehittämäksi. Veturit toimitettiin Suomeen vuonna 1942. ==Lähteet== ==Aiheesta muualla== Luokka:Museorautatiekalusto Luokka:Suomalaiset höyryveturit
Ferizaj’n piiri

Ferizaj’n piiri on piiri Kaakkois-Kosovossa. Piirissä asuu 185 119 asukasta. Piirissä sijaitsee viisi kuntaa ja sen pinta-ala on 1 021 neliökilometriä. Piirin väestönkasvu on -0,03 %, ja sen väestö laski vuosina 2011-2020 noin 600 asukkaalla. Orthodox church in Brezovica, 2011.jpg|Ortodoksinen kirkko Ferizaj’n piirissä Ferizaj kisha dhe xhami dhe parku i qytetit te bukur te ferizjait.jpg|Moskeija Ferizaj’n piirissä == Lähteet == Luokka:Kosovon maantiede
Dafydd Elis-Thomas

Dafydd Elis Elis-Thomas (synt. Thomas; s. 18. lokakuuta 1946) on walesilainen poliitikko, joka toimi Plaid Cymru -puolueen puheenjohtajana vuosina 1984–1991 sekä Walesin parlamentin jäsenenä vuosina 1999–2021 ja sen ensimmäisenä puhemiehenä vuosina 1999–2011. Vuosina 1974–1992 hän istui Yhdistyneen kuningaskunnan alahuoneessa, ja vuodesta 1992 lähtien hän on istunut ylähuoneessa. Dafydd Thomas syntyi Carmarthenissa ja kasvoi Ceredigionissa ja Conwyjoen laaksossa. Hän oli ehdolla alahuoneeseen vuoden 1970 parlamenttivaaleissa Conwyn vaalipiiristä, muttei tullut valituksi. Helmikuun 1974 parlamenttivaaleissa hänet valittiin alahuoneeseen Merionethin vaalipiiristä, ja oli silloin alahuoneen nuorin jäsen. Vuonna 1983 Merionethin vaalipiirin korvasi Meirionnydd Nant Conwyn vaalipiiri, jota Thomas edusti vuoteen 1992 asti. Vuonna 1992 Thomas nimitettiin ylähuoneeseen. Hän vaihtoi sukunimekseen Elis-Thomas, ja hänet aateloitiin paroni Elis-Thomasiksi. Hän istui ylähuoneessa sitoutumattomana päärinä, koska hänet oli nimitetty kymrin kielilautakunnan () puheenjohtajaksi. Vuosina 2012–2016 hän istui taas Plaid Cymrun edustajana. Elis-Thomas valittiin Walesin parlamenttiin sen ensimmäisissä vaaleissa vuonna 1999 Meirionnydd Nant Conwyn vaalipiiristä. Hänet valittiin myös parlamentin ensimmäiseksi puhemieheksi, jossa virassa hän toimi vuoteen 2011 asti. Meirionnydd Nant Conwyn vaalipiiri lakkautettiin vuonna 2007, minkä jälkeen Elis-Thomas edusti Dwyfor Meirionnyddin vaalipiiriä. Vuonna 2016 Elis-Thomas erosi Plaid Cymrustä. Seuraavana vuonna hänet nimitettiin Walesin hallitukseen kulttuuri-, turismi- ja urheiluministeriksi. Vuonna 2020 hän ilmoitti, ettei asettuisi ehdolle seuraavan vuoden vaaleissa. == Lähteet == Luokka:Walesilaiset poliitikot Luokka:Brittiläisten puolueiden puheenjohtajat Luokka:Elinikäiset päärit Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ylähuoneen jäsenet Luokka:Vuonna 1946 syntyneet Luokka:Elävät henkilöt
Melo (Uruguay)

Melo on Cerro Largon departementin pääkaupunki koillisessa Uruguayssa. Melon väkiluku on 51 830 asukasta, ja väestötiheys on 3 131 asukasta neliökilometrillä. Väestötiheyden korkeus johtuu kaupungin pienestä pinta- alasta, joka on vain 16,56 neliökilometriä. Kaupungin väestönkasvu vuosittain on noin 0,3 %. Kaupungin suurin väestöryhmä on 10-19-vuotiaat. == Lähteet == Luokka:Uruguayn kaupungit
Voijärvi (Paatenen järvi)

Voijärvi () on Uikujoen vesistöön kuuluva järvi Karjalan tasavallan Karhumäen piirin Paatenen kunnassa Venäjällä. Sen pinta-ala on 79,8 neliökilometriä, valuma-alueen laajuus 217 neliökilometriä, keskisyvyys 25,7 metriä ja suurin syvyys 75,1 metriä. Voijärvi laskee Laasarinjärven kautta Seesjärveen virtaavaan Volomajokeen. Sen kalalajeja ovat nieriä, siika, muikku, harjus, kuore, hauki, särki, mutu, made, ahven, kiiski, kymmenpiikki, kivisimppu ja härkäsimppu, Järvellä harjoitetaan kalanviljelyä sekä kotitarve- ja virkistyskalastusta. Järven pohjoisrannalla sijaitsee Voijärven ja etelärannalla Jukkolahden kylä. ==Lähteet== Luokka:Karhumäen piiri Luokka:Karjalan tasavallan järvet Luokka:Uikujoen vesistö
Chesterin linna

Chesterin linna on Chesterin kaupungissa Yhdistyneessä kuningaskunnassa sijaitseva linna, jonka rakensi alun perin Vilhelm Valloittaja 1069–1070 ja jota laajennettiin 1700-luvun lopulla. Agricolan torni, joka on yksi linnan vanhimmista kivirakennelmista ja sisäänkäynti sisäpihalle, on edelleen hyvässä kunnossa. == Lähteet == Linna Luokka:Cheshiren linnat Luokka:Grade I -luokan rakennukset Cheshiressa Luokka:Sotahistorialliset museot
Liitopommi

Liitopommi () on ilmasta-maahan-tyyppinen, ilma-aluksesta laukaistava, kohteeseen liitävä pommi, eräänlainen täsmäase. Varhaisten liitopommien kehitys on osittain johtanut muun muassa meritorjuntaohjusten kehitykseen. Liitopommissa on ohjausjärjestelmä jolla se hakeutuu kohteeseen. Erotuksena ohjukseen moottoria niissä ei ole. == Liitopommien historiaa == Ensimmäiset liitopommit olivat ensimmäisessä maailmansodassa saksalaisten keksimä idea. Varhaisimpana kokeiluna voidaan pitää Wilhelm von Siemensin vuoden 1914 ideaa "Siemens radio glider", joka oli eräänlainen lentävä torpedo. Toisessa maailmansodassa saksalaiset kehittivät ideaa radio-ohjattuna laivojentorjunta- aseena. Henschel Hs 293 oli varustettu rakettimoottorilla. Myöhemmin Yhdysvallat ja Iso-Britannia aloittivat liitopommien kehittämisen. Yhdysvalloissa syntyi GB-sarjan liitopommeja ilmavoimille. 1960-luvulta asti Yhdysvalloissa on kehitetty laser- ja GPS-pohjaisia liitopommeja, kuten AGM-154 JSOW. == Liitopommeja == * AGM-62 Walleye * GBU-39 SDB * GBU-53/B StormBreaker * HOPE/HOSBO * UMPB D-30, venäläinen liitopommi * Bazalt PBK-500U Drel, venäläinen liitopommi * UPAB-1500B, venäläinen järeä liitopommi * Roketsan MAM-L ja MAM-T, turkkilaisia liitopommeja Jeremy Binnie (15.3.2024) Baykar integrating more weapons on Akinci janes.com, viitattu 18.5.2024 * Qaem (Ghaem), iranilaisten liitopommien sarja Jeremy Binnie (8.8.2019) Iran holds unveiling event for precision-guided bombs janes.com, viitattu 18.5.2024 == Ilmapommien muunnossarjoja liitopommeiksi == * JDAM, yhdysvaltalainen muunnossarja/täsmäase * UMPK, venäläinen muunnossarja == Lähteet == Luokka:Lentopommit
Iina Rautiainen

Iina Rautiainen (s. 4. huhtikuuta 1999) on suomalainen jalkapalloilija, pelipaikaltaan maalivahti. Hän on edustanut Kansallisessa Liigassa kuopiolaisseura Pallokissoja kausina 2017–2018, Kuopion Palloseuraa kausina 2019–2021, kruunupyyläistä IK Myrania kauden 2019 jälkipuoliskolla ja Oulu Nice Socceria kaudella 2022. Hän edustaa Helsingin Palloseuraa kaudella 2023. Hän on ennen kauden 2023 alkua pelannut liigassa 38 ottelua, joista 21 ottelua kaudella 2022. == Lähteet == Luokka:Suomalaiset jalkapallomaalivahdit Luokka:Vuonna 1999 syntyneet Luokka:Elävät henkilöt
Natasa Ruuskanen

Natasa Ruuskanen (s. 10. joulukuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Kansallisessa Liigassa kuopiolaisseura Pallokissoja kaudella 2018, Kuopion Palloseuraa kausina 2019–2020 ja Oulu Nice Socceria kaudella 2022. Hän edusti Oulu Nice Socceria jo kaudella 2021 joukkueen pelatessa Ykkösessä. Ruuskanen on ennen kauden 2022 alkua pelannut liigassa kahdeksan ottelua mutta on kaudella 2022 kuulunut säännöllisesti ONS:n pelaavaan kokoonpanoon. Natasa Ruuskasen siskot Nelli Berg, Neea Berg, Ninni Berg ja Nanne Ruuskanen ovat pelanneet jalkapalloa liigatasolla. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Hulda Kuustie

Hulda Kuustie (s. 2000) on suomalainen jalkapalloilija, pelipaikaltaan keskikenttäpelaaja. Hän pääsi Naisten Liigassa Oulu Nice Soccerin joukkueessa vaihtopenkille jo kausina 2018–2019 mutta pelasi ensimmäiset liigaottelunsa vasta kaudella 2022. Hän edusti kausina 2018–2021 Ykkösessä Rovaniemen Palloseuraa. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Peppi Saarinen

Peppi Saarinen (s. 1998) on suomalainen jalkapalloilija, pelipaikaltaan keskikenttäpelaaja. Hän pelasi Naisten Liigassa ensimmäisen ottelunsa Turun Palloseuran joukkueessa kaudella 2017. Hän palasi liigapeleihin Oulu Nice Soccerin joukkueessa kaudella 2022, jolloin hän pelasi 22 liigaottelua ja teki niissä yhden maalin. Hän pelasi Ykkösessä kausina 2017–2021 porilaisen NiceFutiksen, Turun Weikkojen ja Oulu Nice Soccerin joukkueissa. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Ada Kurjenniemi

Ada Kurjenniemi (s. 2. lokakuuta 2003) on suomalainen jalkapalloilija, pelipaikaltaan puolustaja. Hän edustaa Kansallisessa Liigassa kaudella 2022 Oulu Nice Socceria, jota hän edusti jo juniorisarjoissa. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
HOPE/HOSBO

HOPE (Hochleistungs-Penetrator=korkean suorituskyvyn tunkeutuja) ja HOSBO (Hochleistungs-spreng-bombe=korkean suorituskyvyn räjähdepommi) ovat Saksassa kehitettäviä liitopommeja. Niitä kehittää Diehl Defence Saksan ilmavoimille. == Kehitys == HOPE:n ensimmäinen testilento tapahtui vuonna huhtikuussa 2008 Saksassa. Onnistuneempi testi tehtiin syyskuussa 2008 Ruotsissa. == HOPE == HOPE on ohjattava liitopommi, jolla voidaan tuhota mm. tunneleita, bunkkereita ja myös liikkuvia ajoneuvoja. Pommin kantama on yli 160 kilometriä ja sitä ohjataan sähkö-optisesti. Pommissa on sisäänrakennettu GPS/INS paikannus. == HOSBO == HOSBO on ohjattava liitopommi, joka on suunniteltu modulaatiseksi, ja siihen voidaan asentaa erilaisia taistelukärkiä, myös ei-tappavia mikroaaltoaseita. Pommin ohjaus on identtinen HOPE:n kanssa. == Teknisiä tietoja == * Kantama: 160 km * Pituus: 5m/3,5m * Paino: 1400 kg/907 kg * Halkaisija: noin 40 cm * Ohjaus: GPS/INS sekä sähkö-optinen videopalaute -pohjainen * Laukaisualustat ** Eurofighter Typhoon ** Panavia Tornado == Lähteet == Luokka:Ohjattavat pommit
Saana Valkama (jalkapalloilija)

Saana Valkama (s. 2003) on suomalainen jalkapalloilija, pelipaikaltaan puolustaja. Hän edustaa kansallisessa Liigassa kaudella 2022 Oulu Nice Socceria. Hän edusti kausina 2019–2021 Ykkösessä Rovaniemen Palloseuraa. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Christian Friis Bach

Christian Friis Bach (s. 29. huhtikuuta 1966 Frederiksberg) on tanskalainen Radikaalin Venstren poliitikko. Hän on istunut kansankäräjillä vuosina 2011–2014 ja toiminut Tanskan kehitysapuministerinä vuosina 2011–2013. Vuosina 2014–2017 hän johti YK:n Euroopan talouskomissiota. ==Lähteet== ==Aiheesta muualla== * Christian Friis Bach Tanskan kansankäräjien verkkosivuilla Luokka:Tanskan ministerit Luokka:YK:n virkamiehet Luokka:Vuonna 1966 syntyneet Luokka:Elävät henkilöt
Anni Heikka

Anni Heikka (s. 2001) on suomalainen jalkapalloilija, pelipaikaltaan puolustaja. Hän edusti kaudella 2022 kansallisessa Liigassa Oulu Nice Socceria. Kaudella 2020 hän edusti Ruotsin toisella sarjatasolla Elitettanissa Sunnanå SK:ta. Juniorisarjoissa Heikka on edustanut Haukiputaan Palloa ja Oulu Nice Socceria. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Aurora Harila

Aurora Harila (s. 29. heinäkuuta 2003) on suomalainen jalkapalloilija, pelipaikaltaan keskikenttäpelaaja. Hän pelasi kaksi ensimmäistä otteluaan Naisten Liigassa kaudella 2019 Oulu Nice Soccerin joukkueessa ja edusti samaa seuraa liigassa kaudella 2022, jolloin hän joukkueen kapteenina pelasi 20 liigaottelua ja teki niissä yhden maalin. Hän on edustanut ONS:ää jo juniorisarjoissa ja kausina 2020–2021 Ykkösessä. Harila on pelannut Suomen alle 17-vuotiaiden maajoukkueessa. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Hadley Wickham

Hadley Alexander Wickham (s. 14. lokakuuta 1979 Hamilton) on uusiseelantilainen tilastotieteilijä ja ohjelmistosuunnittelija. Hänet tunnetaan parhaiten avoimeen lähdekoodiin perustuvan R-ohjelmointikielen tidyverse-kokonaisuuteen kuuluvien pakettien kuten dplyr:n ja ggplot2:n kehittäjänä. Wickham on myös kirjoittanut useita R:n käyttöön opastavia kirjoja. == Elämä == Wickham on suorittanut maisterin tutkinnon Aucklandin yliopistossa vuonna 2004 ja tohtorin tutkinnon Iowan osavaltionyliopistossa vuonna 2008. Hän työskentelee R:n ohjelmointiympäristöä kehittävän RStudion tutkimusjohtajana sekä dosenttina Aucklandin yliopistossa, Stanfordin yliopistossa ja Ricen yliopistossa. Wickham asuu aviomiehensä kanssa Houstonissa Yhdysvalloissa. == Julkaisuja == * * == Lähteet == == Aiheesta muualla == * Hadley Wickhamin kotisivut Luokka:Uusiseelantilaiset tieteilijät Luokka:Vuonna 1979 syntyneet Luokka:Elävät henkilöt
Housumehiläiset

Housumehiläiset (Dasypoda) on vyömehiläisten heimoon kuuluva pistiäissuku. Suvun lajeja on maailmanlaajuisesti 39 lajia.University of Michigan, Animal Diversity Web (ADW): Dasypoda Housumehiläisiä esiintyy lähinnä Euroopassa.Global Biodiversity Information Facility (GBIF): Dasypoda Suomessa suvun lajeista esiintyy ainoastaan housumehiläinen (Dasypoda hirtipes).Laji.fi: Housumehiläiset (Dasypoda) == Lähteet == == Aiheesta muualla == * iNaturalist: Housumehiläiset (Dasypoda) * ITIS: Dasypoda * UniProt: Taxonomy - Dasypoda Luokka:Mesipistiäiset
Sara Sievistö

Sara Sievistö (s. 15. lokakuuta 2002) on suomalainen jalkapalloilija, pelipaikaltaan hyökkääjä. Hän edustaa Kansallisessa Liigassa kaudella 2022 Oulu Nice Socceria. Hän edusti Ykkösessä Rovaniemen Palloseuraa kausina 2018, 2019 ja 2021. Sievistö on pelannut Suomen alle 17-vuotiaiden maajoukkueessa. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Jukka Hapuoja

Jukka Hapuoja (24. syyskuuta 1914 Oulu – 2. heinäkuuta 2002 Kotka) oli suomalainen sellisti, kuoronjohtaja ja kapellimestari.Monipuolisen muusikon kuorot menestyivät Helsingin Sanomat Hän sai musiikkineuvoksen arvonimen vuonna 1980.Otavan Musiikkitieto A–Ö, uudistetun laitoksen 1. painos (1997), toim. Keijo Virtamo Hapuoja oli alkuperäiseltä ammatiltaan opettaja, joka oli valmistunut Rauman seminaarista. Hän oli muusikkona muiden muassa Yrjö Selinin ja Enrico Mainardin oppilas. Musiikin parissa Hapuoja työskenteli ensin soolosellistinä ja kapellimestarina Oulun kaupunginorkesterissa, sitten vuodesta 1959 Jyväskylän kaupunginorkesterissa. Hän oli samanaikaisesti Jyväskylän kaupungin musiikinjohtajana vuosina 1959–1962 ja johti Naiskuoro Vappuja. Jyväskylän kaupunginorkesterin johtamisen aloittaessaan Hapuoja perusti kaupunkiin Orkesteriyhdistyksen kuoron.Meistä Jyväskylän Studiokuoro ry Hapuoja vaikutti urallaan varsinkin Kotkan kaupungin musiikkielämään. Hän työskenteli Kotkan kaupunginorkesterin ja Kotkan Oopperan kapellimestarina vuosina 1963–1977. Vuosina 1965–1985 Hapuoja johti Kotkan Laulumiehiä ja vuosina 1971–1977 Kotkan Kantaattikuoro. 1980-luvun alussa hän aloitti Kotka- Canton johtamisen. Hapuojalle myönnettiin vuonna 1984 Sulasolin Klemetti- palkinto. Hapuoja kiersi johtamiensa kuorojen kanssa kansainvälisesti ja johti näitä myös kilpailumenestykseen eri maissa. Hapuojan tytär Maija Hapuoja on luonut uran laulajana. == Lähteet == Luokka:Suomalaiset sellistit Luokka:Suomalaiset kuoronjohtajat Luokka:Suomalaiset kapellimestarit Luokka:Vuonna 1914 syntyneet Luokka:Vuonna 2002 kuolleet
Forléans

Forléans on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 25 kilometriä Montbardin kaupungista lounaaseen. Kunnan keskustassa on 1200-luvulta peräisin oleva Neitsyt Marian syntymäkirkko. Kirkko on kokenut monta muutostyötä vuosisatojen aikana. Kirkossa on seinämaalauksia 1300- ja 1400-luvuilta ja kirkon kellotorni on rakennettu 1500-luvulla. Kirkossa on Forléansin paronin Roger de Bussy- Rabutinin vaakuna. ==Lähteet== ==Aiheesta muualla== Luokka:Côte-d’Orin kunnat